
PRINCIPALELE ATRIBUȚII 
PENTRU POSTURILE DE ÎNGRIJITOARE ȘI INFIRMIERĂ
1. Efectuează curățenia în ordinea firească a operațiunilor, în camere, holuri, săli de mese, asigură ordinea și aerisirea tuturor încăperilor după efectuarea curățeniei ori câte ori este nevoie;
2. Transportă lenjeria, rufele murdare la spălătorie, iar lenjeria și rufele curate de la lenjerie, la magazie, în camere;

3. Transportă resturile menajere, resturile de la sălile de mese, la blocul și la tomberoane;

4. Respectă măsurile de igienă obligatorii pentru servirea mesei la patul beneficiarilor imobilizați, după caz, folosirea tăvilor, a veselei în condiții de igienă corespunzătoare;
5. Pregătește și ajută beneficiarii la efectuarea igienei corporale (baie), ajută beneficiarii să se deplaseze la punctele sanitare, baie, sălile de mese;
6. Anunță asistentul medical și conducerea centrului în situația în care constată lipsa unui beneficiar sau în situația în care constată modificarea stării de sănătate a acestuia;

7. Efectuează curățenia în holurile din pavilionul administrativ și grupurile sanitare;
8. Ajută asistentele medicale și infirmierele la îngrijirea beneficiarilor bolnavi aflați sub supraveghere;

9. Nu administrează medicamente beneficiarilor;

10. Ajută la deparazitarea și efectuarea igienei corporale a beneficiarilor la internarea în centru, precum și a beneficiarilor sosiți din învoire;

11. Supraveghează beneficiarii să nu părăsească centrul fără învoire, îi supraveghează să nu consume băuturi alcoolice.

